Karrigan

Finn ”karrigan” Andersen (s. 14. huhtikuuta 1990) on tanskalais-saksalainen ammattilaistason Counter-Strike 2 -pelaaja. Hän on pelannut kapteenin roolia vuodesta 2021 FaZe Clanille. Karrigania on toistuvasti kehuttu yhdeksi kaikkien aikojen parhaista kapteeneista.

Ura 
Karrigan aloitti kilpailullisen uransa vuonna 2006 Counter-Striken parissa. Hän oleili vuosien varrella useissa eri alemman tason joukkueissa. Vuonna 2010 hän kuitenkin siirtyi Full-Gamingiin, joka oli hänen ensimmäinen suurempi sopimuksensa. Lyhyen siellä oleskelun jälkeen, hän siirtyi MOUZiin korvaamaan heidän silloisen joukkuuensa. Hän oleskeli siellä kaksi vuotta, ennen siirtymistään CS:GO:n pariin, jonka parissa hän aloitti Fnaticin riveissä. Hän siirtyi MOUZiin uudestaan vuoden 2012 loppupuolella viideksi kuukaudeksi. Sen jälkeen karrigan siirtyi jälleen Fnaticiin korvatakseen Lasse "stingeR" Midtstuen. Fnaticin jälkeen oli kahden kuukauden soppari edessä Playing Ducksin kanssa. He saavuttivat yhden B-tason turnauksen voiton, joka oli ESL Pro Series Germany: Summer 2013. N!faculty otti karriganin riveihinsä syyskuussa 2013 ja piti hänet helmikuulle 2014 asti. Hän saavutti joukkueessa vain yhden voiton, joka oli C-tason turnauksesta GDK Invite 2013. Seuraavan vuoden aikana karrigan vaihtoi useiden joukkueiden välillä, joita olivat Reason Gaming, Leftover Z, Copenhangen Wolves, MOUZ ja Team Diginitas, joka muuttui myöhemmin Team SoloMidiksi. Karrigan oli mukana perustamassa Astralista vuoden 2016 alussa. Hän oli Astraliksessa vuoden 2016 lokakuulle asti. Karrigan siirtyi sittemmin FaZe Claniin ensimmäistä kertaa. He voittivat silloin kaksi merkittävää turnausta, jotka olivat ELEAGUE CS:GO Premier 2017 ja Esports Championship Series Season 4 - Finals. Hän oli 2018 loppupuolelta kaksi kuukautta lainapelaajana Team Envylle, mutta palasi takaisin varapelaajana FaZelle hetkeksi. FaZen jälkeen karrigan kuitenkin siirtyi vuosien tauon jälkeen MOUZiin, jossa hän oleili kaksi vuotta ja voitti muun muuassa CS:GO Asia Championships 2019:n ja ESL Pro League Season 10 - Finals:n. Lopulta sen jälkeen karrigan siirtyi jälleen FaZeen vuonna 2021. Heidän merkittävin voittonsa on ollut PGL Major Antwerp 2022 -voitto.

Muu elämä 
Andersenilla on tanskalainen isä ja saksalainen äiti. Andersenin veli tutustutti hänet Counter-Strikeen vuonna 2001. Hän pelasi peliä aktiivisesti usiden vuosien ajan erilaisilla tietokoneklubeilla ennen kilpailullista uraansa.

Andersen meni naimisiin heinäkuussa 2022 Anja Suderin kanssa.

Saavutukset

Tärkeimmät joukkuesaavutukset

Palkinnot 
 Sija 8 HLTV TOP 20 -arvioinnissa vuonna 2011

MVP 
 Electronic Sports World Cup 2011: Counter-Strike
 FACEIT League 2015 Stage I Finals

Ennätykset 
 Karrigan on vanhin major-voittaja ikinä, kun he voittivat PGL Major Antwerp 2022:n, karrigan oli 32 vuotta ja 42 päivää vanha.
 Karrigan on vanhin Intel Grand Slam -voittaja ikinä, kun he voittivat kauden 4, karrigan oli 32 vuotta ja 346 päivää vanha.

Lähteet 

Tanskalaiset elektronisen urheilun ammattilaiset
Saksalaiset urheilijat
Vuonna 1990 syntyneet
Elävät henkilöt